**MINISTERUL SĂNĂTĂȚII**

**Ordin nr. ............................**

**privind aprobarea Regulamentului**

**de organizare și desfășurare a examenului pentru ocuparea posturilor pe perioadă nedeterminată, pentru personalul care a ocupat fără concurs posturi de execuție, pe perioadă determinată, în perioada stării de alertă sau a situațiilor de risc epidemiologic și biologic**

Văzând referatul Direcției Generale Resurse Umane, Structuri și Politici Salariale, aprobat de către conducerea Ministerului Sănătății sub nr.................................;

 **Având în vedere prevederile:**

* art. 1, art. 2 din Legea nr. 70/2022 privind reglementarea statutului personalului care, în perioada stării de alertă sau a situațiilor de risc epidemiologic și biologic, determinate de pandemia de COVID- 19, a fost încadrat pe perioadă determinată precum și pentru modificarea și completarea unor acte normative,
* art.11 din Legea nr.55/2020 privind unele măsuri pentru prevenirea și combaterea efectelor pandemiei de COVID-19, cu modificările și completările ulterioare,

în temeiul prevederilor art. 7 alin. (4) din Hotărârea Guvernului nr. 144/2010 privind organizarea și funcționarea Ministerului Sănătății, cu modificările și completările ulterioare,

 **ministrul sănătății** emite următorul ordin:

**ORDIN:**

**Art.1.** Se aprobă Regulamentul de organizare și desfășurare a examenului pentru ocuparea posturilor pe perioadă nedeterminată, pentru personalul care a ocupat fără concurs posturi de execuție, pe perioadă determinată, în perioada stării de alertă sau a situațiilor de risc epidemiologic și biologic, prevăzut în anexa care face parte integrantă din prezentul ordin.

**Art.2.** Prevederile Regulamentului prevăzut la art.1 sunt aplicabile Ministerului Sănătății și unităților aflate în subordinea sau coordonarea acestuia.

**Art.3** Prezentul ordin se publică în Monitorul Oficial al României, Partea I.

**MINISTRUL SĂNĂTĂȚII**

 **Prof. Univ. Dr. ALEXANDRU RAFILA**

**MINISTERUL SĂNĂTĂŢII**

**DIRECŢIA GENERALĂ RESURSE UMANE, STRUCTURI ŞI POLITICI SALARIALE**

**BIROUL ÎNCADRĂRI PERSONAL**

APROB**,**

MINISTRUL SĂNĂTĂȚII

 Prof.univ.dr. RAFILA ALEXANDRU

**REFERAT**

 Potrivit art. 1 din Legea nr. 70/2022 privind reglementarea statutului personalului care, în perioada stării de alertă sau a situațiilor de risc epidemiologic și biologic, determinate de pandemia de COVID- 19, a fost încadrat pe perioadă determinată precum și pentru modificarea și completarea unor acte normative*: Prin derogare de la prevederile**art. 30**alin. (2) din Legea nr. 53/2003 - Codul muncii, republicată, cu modificările şi completările ulterioare, precum şi de la prevederile**art. 464**şi art. 554 alin. (7) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, de la prevederile**art.9**alin. (5) din Legea nr. 360/2002 privind Statutul poliţistului, cu modificările şi completările ulterioare, şi ale**Legii nr. 80/1995**privind statutul cadrelor militare, cu modificările şi completările ulterioare, Ministerul Sănătăţii şi unităţile aflate în subordinea şi/sau în coordonarea acestuia, Ministerul Afacerilor Interne şi unităţile şi instituţiile aflate în subordinea, în cadrul şi/sau în coordonarea acestuia, autorităţile administraţiei publice locale şi ministerele şi instituţiile cu reţea sanitară proprie, precum şi instituţiile publice de asistenţă socială organizează examen, în vederea ocupării posturilor pe perioadă nedeterminată, pentru personalul care, în perioada stării de alertă sau a situaţiilor de risc epidemiologic şi biologic, a ocupat fără concurs posturi de execuţie pe perioadă determinată.*

 Conform art. 2 din Legea nr. 70/2022, modalitatea de organizare și desfășurare a examenului prevăzut la art.1 se elaborează şi se aprobă prin ordin al ministrului, în termen de 30 de zile de la data intrării în vigoare a prezentei legi.

 Având în vedere cele precizate, am întocmit prezentul ordin privind aprobarea Regulamentului de organizare și desfășurare a examenului pentru ocuparea posturilor pe perioadă nedeterminată, pentru personalul care a ocupat fără concurs posturi de execuție, pe perioadă determinată, în perioada stării de alertă sau a situațiilor de risc epidemiologic și biologic pe care îl înaintăm în vederea semnării.

DIRECTOR GENERAL, ȘEF BIROU,

 CHIVU MARILENA COSTIN IULIANA